**Francisco Marhuenda García**, nado en Barcelona o 12 de xaneiro de 1961, é un avogado español, actual director do diario *La Razón*.

Biografía
---------

Francisco Marhuenda é Doutor en Dereito e licenciado en Periodismo, adicándose tamén á vida política.

En febreiro de 2008 foi nomeado director de *La Razón* por acordo do Consello de Administración. Tamén é persoal docente na Universidade Rei Xoán Carlos de Madrid.

### Periodista

Traballou no *ABC*, ademais de colaborar en *Economist & Jurist* e *El noticiero universal*. Tras un período traballando no Goberno, volveu exercer como xornalista e incorporouse en 2001 a *La Razón* como subdirector en Cataluña. En febreiro de 2008, sete anos máis tarde, foi elixido Director do periódico, substituíndo a José Alejandro Vara.

É colaborador en diferentes programas de radio e televisión, como *Julia en la Onda* (Onda Cero, 2010-2011), *La linterna* (Cadena COPE, desde 2010), *La Mañana* (Cadena COPE, desde 2010), *El món a Rac 1* (Rac 1 ), *59 segundos* (TVE, 2008-2012), *Los desayunos de TVE* (desde 2009), *El debate de La 1* (TVE), *Espejo Público* (Antena 3) ou *Al rojo vivo* (laSexta, desde 2012).

O 1 de febreiro de 2013, a raíz da publicación dun comentario editorial seu, exculpatorio do Presidente do Goberno sobre o "Caso Bárcenas" no xornal que dirixe, "La Razón" ( ), suscitou unha enorme polémica, ao considerar moitas das opinións posteriores, que o seu artigo carecía de falta de obxectividade.

### Profesor universitario

Desde 1993 exerce como profesor en distintas universidades españolas. Foi profesor de Comunicación e Dereito da Información na Universitat Abat Oliva e profesor de Dereito Constitucional na Universidade Autónoma de Barcelona. En outubro de 2018 foi nomeado profesor titular na Universidade Rei Xoán Carlos.

### Política

Nos anos 1970 formou parte do Comité Executivo das Xuventudes de UCD. En 1995 afiliouse ao Partido Popular e resultou elixido deputado deste partido no Parlamento de Cataluña o 19 de novembro dese mesmo ano. O 10 de maio de 1996, cando o PP gañou as eleccións xerais, o Consello de Ministros nomeouno Director do gabinete do ministro de Administracións Públicas, baixo as ordes do que, anos despois, sería presidente do Goberno, Mariano Rajoy. Continuou no mesmo cargo xunto a Rajoy cando este, en 1999, foi nomeado Ministro de Educación e Cultura. Cando Rajoy era Ministro da Presidencia, Marhuenda foi nomeado, o 5 de maio de 2000, Director Xeral de Relacións coas Cortes en dito Departamento. Exerceu o cargo durante algo menos dun ano.

Premios
-------

* **Antena de Ouro (2007)**

Notas
-----

1. ↑  "[Ficha da tese] Los hechos diferenciales y el proceso de la construcción política de las autonomías.". *Base de datos TESEO* (en castelán). Consultado o 18 de outubro de 2018.
2. ↑  "Profesores e Investigadores". *gestion2.urjc.es* (en castelán). Consultado o 18 de outubro de 2018.
3. ↑  Infoperiodistas.com, ed. (12 de febreiro de 2008). "Francisco Marhuenda, nuevo director de La Razón". Consultado o 2 de maio de 2013.
4. ↑  *El Mundo*, ed. (11 de febreiro de 2008). "Francisco Marhuenda, director de 'La Razón' tras la marcha de Vara". Consultado o 2 de maio de 2013.
5. ↑  "Resolución de 4 de octubre de 2018, de la Universidad Rey Juan Carlos, por la que se nombra Profesor Titular de Universidad a don Francisco Marhuenda García.". *Boe.es* (en castelán). Consultado o 18 de outubro de 2018.
6. ↑  Foro Nueva Economía (ed.). "Biografía de Francisco Marhuenda". Arquivado dende o orixinal o 20 de marzo de 2016. Consultado o 2 de maio de 2013.
7. ↑  Boletín Oficial del Estado, ed. (11 de maio de 1996). "Real Decreto 974/1996, do 10 de maio, polo que se nomea como Director do Gabinete do Ministro de Administracións Públicas a don Francisco Marhuenda García" (PDF) (en español). Consultado o 2 de maio de 2013.
8. ↑  Boletín Oficial del Estado, ed. (11 de maio de 1996). "Real Decreto 632/2000 do 5 de maio, polo que se dispón o cese de don Francisco Marhuenda García como Director do Gabinete do Ministro de Educación e Cultura" (PDF) (en español). Consultado o 2 de maio de 2013.

|  |  |
| --- | --- |
| Control de autoridades | 
* Wd: Q8873416
* WorldCat
* VIAF: 86536017
* BNE: XX1007103
* CiNii: DA08408230
* GND: 171401956
* IMDb: nm2873208
* ISNI: 0000 0000 6048 3412
* LCCN: no2016016684
* ORCID: 0000-0002-6336-7518
* SUDOC: 128458933
* TMDb: 2619540

 |